Renfe Operadora

Renfe Operadora (sorgida de l'antiga Red Nacional de los Ferrocarriles Españoles) és una empresa depenent del Ministeri de Foment d'Espanya dedicada al transport de passatgers i mercaderies per via fèrria.

L'empresa va ser creada l'1 de gener de 2005 com una escissió de RENFE, que es va separar en dos organismes separats (Renfe Operadora i ADIF) per tal de complir les directives europees sobre la liberalització del mercat del ferrocarril. Així doncs Renfe Operadora és l'encarregada de l'explotació del transport i ADIF és l'organisme estatal gestor de les infraestructures (vies i estacions), que posa les regles del mercat exercint d'institució reguladora, i és la concessionària dels serveis als operadors (Renfe Operadora entre altres) en un teòric mercat de lliure competència sobre la infraestructura ferroviària espanyola.

Tradicionalment Renfe ha ofert serveis en línies d'ample ibèric fins a la construcció de línies d'alta velocitat a Espanya d'ample estàndard, des de l'1 de gener de 2013 també gestiona els serveis de les vies estretes de l'antiga Feve, que es va dissoldre per concentrar en Renfe Operadora els serveis públics estatals.

Serveis 
Els serveis de Renfe Operadora es poden distingir en serveis d'altes prestacions (trens d'alta velocitat) o serveis de línies convencionals i a la vegada serveis de rodalia, mitjana distància o llarga distància:
 Renfe Rodalies (Astúries, Barcelona, Bilbao, Cadis, Madrid, Màlaga, Múrcia-Alacant, Santander, Sant Sebastià, Saragossa, Tarragona, Sevilla, València).
 Serveis de via estreta de l'antiga Feve, des de l'1 de gener de 2013.
 Mitjana Distància Renfe:
diferents serveis convencionals (A, Ca, G, L i R).
Renfe Avant (trens d'alta velocitat).
 Llarga Distància Renfe:
diferents serveis convencionals.
mixtos (trancorren per línies destinades a l'AVE i per línies convencionals).
Alta Velocitat Espanyola.

A més dels serveis a passatgers també disposa de Serveis de Mercaderia i Logística.

La Renfe Operadora a Catalunya 

Les cinc línies de rodalia de Renfe operadora que travessen Barcelona i tota l'àrea metropolitana de Barcelona, funcionen com un metro "express", integrades tarifàriament i assolint altes freqüències en els trams comuns de diverses línies en hores punta. No obstant això, en general, les estacions no estan adaptades a les persones amb mobilitat reduïda i l'accessibilitat als combois és difícil.

Per altra banda, també hi ha un gran nombre de serveis regionals que enllacen Barcelona amb les poblacions més distants de la capital catalana, els quals també són àmpliament utilitzats per a realitzar desplaçaments intercomarcals, si bé la distribució radial de la xarxa ferroviària dificulta certs desplaçaments obligant a transbordar, en alguns casos, a Barcelona.

Línies de Renfe Operadora Rodalies

Línies de Renfe Mitjana Distància (Regionals)

La Renfe al País Valencià i Múrcia 

Al País Valencià hi ha 7 línies de rodalia Renfe Operadora, de les quals 6 pertanyen al nucli de València i 1 al nucli d'Alacant/Múrcia. Les 6 de València són:

Línies de Renfe Operadora Rodalies València

Línies de Renfe Operadora Rodalies Alacant-Múrcia 
La línia del nucli d'Alacant connecta Alacant amb Elx, Callosa, Oriola i Múrcia. És de via única i sense electrificar

Línies de Renfe Mitjana Distància (Regionals)

Línies de carrilet

Flota 
La flota dividida en seccions segons el tipus de tren.

Alta velocitat 
 Sèrie 100
 Sèrie 102
 Sèrie 103
 Sèrie 104
 Sèrie 105
 Sèrie 112
 Sèrie 114
 Sèrie 120
 Sèrie 121
 Sèrie 130
 Sèrie 730

Locomotores elèctriques 
 Sèrie 251
 Sèrie 252
 Sèrie 253
 Sèrie 269

Locomotores dièsel 
 Sèrie 319
 Sèrie 333
 Sèrie 334

Automotors elèctrics 
 Sèrie 440
 Sèrie 442
 Sèrie 446
 Sèrie 447
 Sèrie 448
 Sèrie 449
 Sèrie 450
 Sèrie 451
 Sèrie 463
 Sèrie 464
 Sèrie 465
 Sèrie 470

Automotors dièsel 
 Sèrie 592
 Sèrie 594
 Sèrie 596
 Sèrie 598
 Sèrie 599

Vegeu també 
 Xarxa ferroviària de Catalunya
 RENFE
 ADIF
 Història del ferrocarril a Catalunya
 Altaria

Referències 

Companyies de tren espanyoles